open-index/open-wikipedia-markdown huggingface dataset:
Gjögurflugvöllur

**Gjögurflugvöllur** er á Víganesi, austan við byggðarkjarnann Gjögur. Norlandair er með áætlunarflug milli Reykjavíkur og Gjögurs, en fyrir 2021 flaug Flugfélagið Ernir þessa leið. Yfir árið 2011 fóru 269 farþegar og 22,37 tonna frakt um völlinn.
## Tilvísanir
Vestmannaeyjaflugvöllur

**Vestmannaeyjaflugvöllur** er tveggja brauta flugvöllur á Heimaey, austan við Ofanleiti. Hann er fyrsti flugvöllurinn sem Íslendingar byggðu sjálfir án aðkomu annarra ríkja. Air Iceland Connect er með áætlunarflug á milli Reykjavíkur og Vestmannaeyja, en fyrir 2021 flaug Flugfélagið Ernir þessa leið. 

## Saga vallarins
Framkvæmdir við lagningu vallarins hófust 11. nóvember 1945 þegar varðskipið Ægir kom með stórvirkar vinnuvélar. Næsta sumar var byrjað að flytja rauðamöl úr Helgafelli í yfirborð brautarinnar. Fyrsta landflugvélin lenti um sumarið 14. ágúst 1946 og flugbrautin var opnuð 13. nóvember sama árs. Áætlunarflug á flugvellinum hófst á vegum Loftleiða 12. október 1946 til Reykjavíkur. 
1971 hófust framkvæmdir við norður-suður braut flugvallarins.





## Tilvísun
Völsunga saga

**Völsunga saga** er fremur löng lausamálssaga sem oftast er talin rituð fyrir eða um 1270. Hún hefur varðveist í einu skinnhandriti frá miðöldum en mörgum pappírshandritum. Í Völsungasögu eru um 30 vísur sem fjalla um Sigurð Fáfnisbana og forfeður hans.

Meginefni sögunnar er saga Sigurðar Fáfnisbana sem drap drekann Fáfni. Völsunga saga er yfirleitt talin til fornaldarsagna Norðurlanda. Breski rithöfundurinn Tolkien varð fyrir áhrifum af Völsunga sögu og má greina þau í Hringadrottinssögu og fleiri verkum Tolkiens.

## Heimild
*
* Völsunga saga
* *Vǫlsunga saga. The saga of the Volsungs. The Icelandic Text According to MS Nks 1824 b, 4° With an English Translation, Introduction and Notes by Kaaren Grimstad. 2nd ed.* AQ-Verlag, Saarbrücken 2005.

## Neðanmálsgreinar
Robert Patrick

**Robert Patrick** (fæddur Robert Hammond Patrick Jr., 5. nóvember 1958) er bandarískur leikari sem er þekktastur fyrir hlutverk sín í The X-Files, The Unit og Terminator 2: Judgment Day.  

## Einkalíf
Patrick fæddist í Georgíu en ólst upp í Ohio. Stundaði nám við *Bowling Green State háskólann* í Ohio en hætti í námi eftir að hafa taka leiklistarnámskeið.

Patrick giftist Barbara Patrick árið 1990 og saman eiga þau tvö börn. 

## Ferill
### Sjónvarp
Fyrsta sjónvarpshlutverk Patrick var árið 1992 í *Tales from the Crypt*. Hefur hann síðan þá komið fram sem gestaleikari í *The Outer Limits*, *The Real Adventures of Jonny Quest*, The Sopranos, Lost, *American Dad*, Psych og Burn Notice. Árið 2000 þá var honum boðið hlutverk í The X-Files sem John Doggett, sem hann lék til ársins 2002. Lék eitt af aðalhlutverkunum í The Unit sem Tom Ryan frá 2006-2009.

### Kvikmyndir
Fyrsta kvikmyndahlutverk Patrick var árið 1986 í *Future Hunters* og kom hann síðan fram í kvikmyndum á borð við *Killer Instinct*, *Equalizer 2000* og Die Hard 2. Árið 1991 þá var honum boðið hlutverk í Terminator 2: Judgment Day sem T-1000. Hefur hann síðan þá komið fram í kvikmyndum á borð við Last Action Hero, *The Cool Surface*, *Last Gasp*, *Stripstease*, *Cop Land* á móti Robert De Niro, Sylvester Stallone og Harvey Keitel, *D-Tox*, Ladder 49 og Flags of Our Fathers. 

## Kvikmyndir og sjónvarp

## Verðlaun og tilnefningar
### Academy of Science Fiction, Fantasy & Horror Films verðlaunin
*2002: Tilnefndur sem besti leikari í sjónvarpsþætti fyrir The X-Files.
*2001: Verðlaun sem besti leikari í sjónvarpsþætti fyrir The X-Files.
*1994: Tilnefndur sem besti leikari fyrir *Fire in the Sky*.
*1992: Tilnefndur sem besti leikari í aukahlutverki fyrir Terminator 2: Judgment Day.

### MTV Movie verðlaunin
*1992: Tilnefndur sem besti glæpamaðurinn fyrir Terminator 2: Judgment Day.

### Temecula Valley International Film Festival
*2005: Verðlaun sem besti leikari fyrir *The Fix*.

## Tilvísanir

## Heimildir
* 
* 

## Tenglar
* 
* Robert Patrick
* Ævisaga Robert Patrick á heimasíðu The Unit á CBS sjónvarpsstöðinni
X (samfélagsmiðill)

**X**, áður kallað **Twitter**, er samfélagsmiðill, örbloggskerfi og netsamfélag stofnaður í mars 2006 af Jack Dorsey, Noah Glass, Biz Stone, og Evan Williams, núorðoð sá stærsti í heimi. Hægt er að senda inn 280 stafa færslur (upphaflegt hámark 140 stafir var svo kæmist fyrir í SMS). Upphaflega hugmyndin var að notendur gætu bloggað á X með smáskilaboðum (SMS-skilaboðum) úr farsímum.

Þann 27. október 2022 keypti Elon Musk fyrirtækið fyrir 44 milljarða bandaríkjadala (tók af hlutabréfamarkaði), og varð sjálfur forstjóri þess. Elon hafði áður hætt við fyrirhuguð kaup vegna ónógra upplýsinga um falsreikninga hjá fyrirtækinu. En eftir nokkurra mánaða þref við fyrri eigendur, sem höfðu stefnt honum fyrir samningsbrot, gengu kaupin þó í gegn. Hann rak þá yfirmenn fyrirtækisins, og í kjölfarið breyti mörgu varðandi Twitter, sagði t.d. upp um helmingi starfsmanna (að sögn til að bjarga fyrirtækinu frá gjaldþroti), og breytti reglum og hætti t.d. að framfylgja sumum, s.s. að merkja færslur sem tengdust kórónufaraldrinum. Hann tilkynnti í desember 2022 að hann myndi fara frá sem forstjóri, en myndi þó enn vera yfir hugbúnaðargerð fyrirtækisins. Í júlí árið 2023 breytti Elon nafni samfélagsmiðilsins í X, sem að fékk mikla gagnrýni frá notendum. Í september árið 2023 tilkynnti Musk áform sín um að rukka notendur samfélagsmiðilsins til þess að nota miðilinn.

## Tilvísanir
Jack Dorsey

**Jack Patrick Dorsey** (fæddur 1976) er bandarískur hugbúnaðarsmiður og viðskiptafrömuður sem stofnaði Twitter í mars 2006.
Furðulegar uppljóstranir

**Furðulegar uppljóstranir** (franska: *La jeunesse de Spirou*) er 38. Svals og Vals-bókin og sú sjötta eftir félagana Tome og Janry. Bókin kom út á frummálinu og í íslenskri þýðingu árið 1987.

## Söguþráður
Bókin skiptist upp í nokkrar stuttar sögur. Sú fyrsta er einungis átta síður og segir frá æskuárum Svals. Varð hún upphafið að sjálfstæðri ritröð um ævintýri Litla-Svals.

*Fláráði falsarinn* segir frá eltingaleik Svals og Vals við falsara sem býður til sölu fimmtu Viggó-bókina (en fimmta heftið kom aldrei út í franska bókaflokknum).

*Einkaþjónn forsetans* lýsir vandræðum Svals á Þorláksmessukvöldi þegar hann er tekinn í misgripum fyrir lyftuþjón og hefur svo hlutverkaskipti við Bandaríkjaforseta.

*Hið óttalega burp* segir frá tilraun Sveppagreifans sem breytir bæjarfyllibyttunni í Sveppaborg í herfilegt skrímsli. Inn í atburðarásina fléttast misheppnað póstrán.

*Villandi ljósmynd* segir frá samkomu vísindamanna á setri Sveppagreifans. Í hópnum leynast tveir svikahrappar en Svalur og Valur afhjúpa þá með aðstoð gamallar ljósmyndar.

## Fróðleiksmolar
* Yfirtitill bókarinnar er *Einstæð og ótrúleg frásögn, meira og minna sönn, um æskuár Svals*.

* Í sögunni um æskuár Svals koma ýmsar aðrar persónur úr bókaflokknum við sögu, svo sem Valur, Bitla, Sammi frændi og Sveppagreifinn. Ekkert þeirra kemur þó við sögu í framhaldsbókunum um Litla Sval.

* Í sögunni um fláráða falsarann bregður gælumáfi Viggós viðutan fyrir.

* Fyrirmyndin að Bandaríkjaforsetanum í *Einkaþjóni forsetans* var Ronald Reagan.

## Íslensk útgáfa
Bókin kom út í íslenskri þýðingu Bjarna Fr. Karlssonar á vegum Iðunnar árið 1987. Þetta var 24. bókin í íslensku ritröðinni.
Rob-Vel

**Rob-Vel** eða **François Robert Velter** (9. febrúar 1909 – 27. apríl 1991) var franskur teiknimyndasagnahöfundur. Hann er kunnastur fyrir að hafa skapað teiknimyndasagnahetjuna Sval

## Höfundur Svals
Árið 1938 hóf belgíski útgefandinn Dupuis útgáfu á nýju teiknimyndablaði og fól hann Rob-Vel að búa til titilpersónu. Rob-Vel, sem hafði á táningsárum starfað sem lyftuvörður á hóteli, skapaði tápmikla hótelstarfsmanninn Sval. Síðar bjó hann til gæluíkornann Pésa, sem fylgt hefur Sval líkt og lyftuvarðarbúningurinn í bókaflokknum um Sval og Val.

Þegar Síðari heimsstyrjöldin braust út var Rob-Vel kvaddur í herinn og særðist. Eiginkona hans Blanche Dumoulin tók þá við ritun sagnanna um tíma. Vegna stríðsins reyndist örðugt að senda teiknimyndasögur frá París til útgefandans í Brussel. Ákvað Rob-Vel því að selja höfundarréttinn að persónunni til Dupuis, sem fól teiknaranum Jijé að halda verkinu áfram.
Hal Foster

**Harold Rudolf Foster** (18. ágúst, 1892 – 25. júlí, 1982), þekktur sem **Hal Foster** var kanadískur myndasöguhöfundur. Hann lærði við Chicago Academy of Fine Arts. Hann hóf fyrstur að teikna myndasöguna *Tarzan* sem byggist á skáldsögum Edgar Rice Burroughs árið 1929 og teiknaði hana til 1937 þegar Burne Hogarth tók við. Foster hóf þá að vinna við Prins Valíant sem hann teiknaði til 1971 þegar John Cullen Murphy tók við sögunni. Foster hélt þó áfram að gera handrit og sögur sem Murphy teiknaði þar til hann varð of langt leiddur af alzheimer til að vinna.
Þrepamót FSÍ áhaldafimleikar 2012

Þrepamót FSÍ var haldið í Íþróttamiðstöð Ármanns dagana 28-29 janúar 2012.  Veitt voru verðlaun fyrir 3 fyrstu sætin á hverju áhaldi í hverjum flokki.

## Úrslit

### 1. þrep - kvk

### 2. þrep 11-12 ára - kvk

### 2. þrep 13 ára og eldri - kvk

### 3. þrep 11-12 ára - kvk

### 3. þrep 13 ára og eldri - kvk

### 4. þrep 11 ára - kvk

### 4. þrep 13 ára og eldri - kvk

### 4. þrep 10 ára og yngri - kvk

### 4. þrep 12 ára - kvk

### 1. þrep 14 ára og yngri - kk

### 1. þrep 15 ára og eldri - kk

### 2. þrep - kk

### 3. þrep 12 ára og yngri - kk

### 3. þrep 13-14 ára - kk

### 4. þrep 11 ára og yngri - kk

### 4. þrep 12 ára - kk

### 5. þrep 9 ára - kk

### 5. þrep 10 ára

## Heimildir
Túlipani

**Túlipani** er fjölær laukjurt af liljuætt og ættkvíslinni *Tulipa.* Alls eru til 109 tegundir af túlipönum.
Hrísla

**Hrísla** getur átt við:
* Kvist
* Lítið tré
* Tré (tölvunarfræði), gagnagrind sem samanstendur af einum eða fleiri hnútum
Helga Margrét Þorsteinsdóttir

**Helga Margrét Þorsteinsdóttir** (fædd 15. nóvember 1991) er sjöþrautarkona og Íslandsmethafi í sjöþraut kvenna. Núverandi met hennar eru 4.298 stig.

Hún á fjölda meta í yngri flokkum frjálsíþrótta.

## Heimildir
.
Sósíalíski vinstriflokkurinn

**Sósíalíski vinstriflokkurinn** (*SV – Sosialistisk Venstreparti*) er norskur stjórnmálaflokkur sem samkvæmt stefnuskrá sinni er „sósíalískur, umhverfissinnaður, friðarsinnaður og andsnúinn kynþáttahyggju“.

Flokkurinn var stofnaður 1975, en á rætur í Sósíalíska þjóðarflokknum sem var stofnaður 1961. Bakgrunnur þess að SF og seinna SV var sett á laggirnar var óánægja með vinahót Verkamannaflokksins við vesturveldin í kalda stríðinu. Frá 1960 til 1980 einkendist utanríkisstefna flokksins af sambandi við austantjaldslöndin og andstöðu við aðild Noregs að Atlantshafsbandalaginu. Í formannstíðum Eriks Solheim og Kristins Halvorsen síðan 1987 hefur flokkurinn lagt meiri áherslu á innanríkismál. Flokkurinn kom nærri því að klofna þegar flokksforystan og stórþingsmeðlimirnir studdu hernaðaraðgerðir gegn Júgóslavíu árið 1999. Frá 2005 til 2013 studdi flokkurinn ríkisstjórn sem leidd var af Verkamannaflokknum og Jens Stoltenberg.

Í þingkosningum árið 2009 fékk flokkurinn 6,2% atkvæða og 11 sæti í stórþinginu. Í sveitarstjórnarkosningum 2011 fékk flokkurinn 4,1 % atkvæða. Kirsti Bergstø hefur verið formaður flokksins frá 2023. Flokkurinn telst til vinstri við Verkamannaflokkinn en til hægri við Rødt og NKP.

## Tilvísanir
Kóraþang

**Kóralþang** er kalkkenndur rauðþörungur. Það er oftast 3 til 8 cm langt en getur orðið 12 cm. Plantan vex upp af skorpulaga festu sem hefur óreglulega lögun og getur verið allt að 7 cm í þvermál.
Armenskt dram

**Armenskt dram** er gjaldmiðill ríkisins Armeníu frá 1993 og leysti af hólmi rúbluna, sem var gjaldmiðill á Sovéttímanum. Í einu drami voru 100 *luma* en vegna óðaverðbólgu er sú eining ekki notuð lengur. Orðið dram þýðir peningar og er skylt gríska myntheitinu *[[grísk drakma|drakma]]* og arabíska heitinu *[[dírham]]*.

## Heimild
* 

## Tenglar
* Seðlar Armeníu (enska) (þýska)
Soluna Samay

**Soluna Samay Kettel** (f. 27. ágúst 1990) er dönsk söngkona. Hún keppti fyrir hönd Danmerkur í Söngvakeppni evrópskra sjónvarpsstöðva 2012 með laginu „Should've Known Better“. Hún náðu 23. sæti af 26, með 21 stig.

## Útgefið efni

### Breiðskífur
* *[[Sing Out Loud]]* (2011)

### Smáskífur
* *I Wish I Was a Seagull* (2003)
* *Two Seconds Ago* (2011)
* *Should've Known Better* (2011)

## Tenglar
* Vefsíða
Skeljaforrit

**Skeljaforrit** eða **skeljaskrifta** (einnig **skelskrifta**) er forrit skrifað í skriftumáli sem er túlkað af skel. Dæmi um skeljaforrit sem prentar „Halló, heimur!“:


```bash
#!/bin/sh
echo "Halló, heimur!"
```


## Tilvísanir


## Tengt efni
* Bash
Skel (aðgreining)

**Skel** getur átt við:
* Skel (stoðgrind), ytri stoðgrind hryggleysingja
* Skel (tölvunarfræði), hugbúnaður sem leyfir notanda að tala við stýrikerfiskjarnann — bash, dash, zsh og ksh eru dæmi um Unix-skeljar)

## Tengt efni
* Skeljaforrit
* Skelplata
* Unix-skel
Amöbur

**Amöbur**  (eða **Ömbur** ) eru einfrumungar í fylkingu slímdýra af ríki frumdýra. 

Þær eru meðal stærstu einfrumunga og líkt og önnur slímdýr hreyfa þær sig úr stað með því að teygja bungu eða totu á frumuhimnuna, sem þær fylla jafnskjótt af umfrymi og kallast þessi útskot skinfætur.

Þótt amöbur séu sér tegundir innan fylkingar slímdýra, þá eru slímdýr oft kölluð amöbur, jafnvel af fræðimönnum, sem getur valdið nokkrum ruglingi.

## Tilvísanir


## Heimildir

*
Max Martini

**Max Martini** (fæddur Maximilian Carlo Martini, 11. desember 1969) er bandarískur leikari sem er þekktastur fyrir hlutverk sín í Saving Private Ryan, Level 9, The Great Raid og The Unit.

## Einkalíf
Martini fæddist í Woodstock, New York-fylkinu en ólst upp í Bandaríkjunum, Kanada og Ítalíu. Martini er með ríkisborgararétt í öllum þremur löndunum.

Martini byrjaði leiklistarferil sinn í *Neighborhood Playhouse* ásamt því að nema leiklist við Michael Howard Studio í Manhattan, New York. Martini tók sér hlé frá leiklistinni og stundaði nám við *School of Visual Arts* í Manhattan, þaðan sem hann útskrifaðist með BFA í málun og höggmyndalist. 

Martini er meðstofnandi að *Theatre North Collaborative* í New York, sem er leikfélag og var stofnað af bandarískum og kanadískum leikurum. Hlutverk leikfélagsins er að sýna ný leikverk frá Bandaríkjunum og Kanada.

Martini giftist Kim Restell árið 1997 og saman eiga þau tvö börn.

## Ferill
### Sjónvarp
Fyrsta sjónvarpshlutverk Martini var árið 1981 í *Bret Maverick*. Hefur hann síðan þá komið fram sem gestaleikari í þáttum á borð við *High Incident*, *Nash Bridges*, *Harsh Realm*, *Taken*, Without a Trace, 24, Burn Notice, Lie to Me, Hawaii Five-0 og . Árið 2000 þá var honum boðið hlutverk í *Level 9* sem Jack Wiley, sem hann lék til ársins 2001. Martini lék eitt af aðalhlutverkunum í The Unit sem Mack Gerhardt frá 2006-2009. Árið 2011 þá var hann með gestahlutverk í nýja dramaþættinum *Revenge* sem Frank Stevens.

### Kvikmyndir
Fyrsta kvikmyndahlutverk Martini var árið 1988 í *Paramedics*. Síðan þá hefur hann komið fram í kvikmyndum á borð við *Contact*, *Cement*, Saving Private Ryan á móti Tom Hanks og Matt Damon, *Desert Son* og *The Great Raid*.

### Leikstjórn og handritshöfundur
Martini leikstýrði kvikmyndinni *Desert Son* sem kom út árið 1999 og skrifaði hann einnig handritið að myndinni.

## Kvikmyndir og sjónvarp

### Leikstjóri
*2013: Will Gardner (í frumvinnslu)
*1999: Desert Son

### Handritshöfundur
*2013: Will Gardner (í frumvinnlu)
*1999: Desert Son

## Tilvísanir

## Heimildir
* 
* 

## Tenglar
* 
* Ferill Max Martini á Film Reference síðunni
* Ferill Max Martini á heimasíðu The Unit á CBS sjónvarpsstöðinni
Páll Baldvin Baldvinsson

**Páll Baldvin Baldvinsson** er íslenskur blaðamaður, bókmenntafræðingur, gagnrýnandi og fyrrum ritstjóri DV. 

Páll Baldvin er menntaður í  bókmenntafræði frá Háskóla Íslands og leikhúsfræði frá Goldsmith Collega í London. Hann hefur verið með menningarumfjöllun í fjölmiðlum frá 1969 og starfað sem gagnrýnandi með hléum hjá Ríkisútvarpinu, Stöð 2, DV, Þjóðviljanum, Helgarblaðinu, Fréttablaðinu og Fréttatímanum. Páll hefur gagnrýnt bæði bókmenntir og leikhús. Hann var listrænn ráðunautur hjá Borgarleikhúsinu 1991-1995 og formaður Leikfélags Reykjavíkur 1996-2001. 

Árið 2006 var Páll Baldvin ráðinn ritstjóri DV ásamt Björgvini Guðmundssyni, en Páll hafði áður verið menningarritstjóri blaðsins. Hann fór frá DV yfir á Fréttablaðið, þar sem hann var fulltrúi ritstjóra og menningarritstjóri til ársins 2010. Páll Baldvin hefur verið með bókmenntagagnrýni ásamt Kolbrúnu Bergþórsdóttur í bókmenntaþætti Egils Helgasonar hjá Ríkissjónvarpinu, Kiljunni, frá því að þátturinn hóf göngu sína árið 2007. Árið 2011 varð hann jafnframt deildarforseti handrits- og leikstjórnardeildar Kvikmyndaskóla Íslands og tók sæti í stjórn skólans. 

Páll Baldvin hefur verið gagnrýndur fyrir störf sín, bæði fyrir einstaka dóma og einnig fyrir að vera orðinn of valdamikill í íslenskri menningarumfjöllun. Annar bókmenntagagnrýnandi, Kristjón K. Guðjónsson, sagði í bókadómi í vefritinu Pressunni fyrir jólin 2011 um Pál Baldvin að „of mikil áhrif eins manns í örsmáum bókmenntaheimi“ væru „bæði óholl og fáránleg.“ Þá sendi lögmaður Akranesbæjar  Páli Baldvini bréf þar sem krafist var leiðréttingar og afsökunarbeiðni vegna bókadóms hans um  fyrsta bindi Sögu Akraness sem birtist í Fréttatímanum 8. júlí 2011.  Páll Baldvin neitaði að biðjast afsökunar og sagði kröfubréfið vera alvarlega atlögu að tjáningar- og ritfrelsi sínu. 

## Tenglar
* Kynning á Páli Baldvini á vefsíðu Kvikmyndaskóla Íslands
* ''Páll Baldvin og Björgvin ráðnir ritstjórar DV''; frétt á vísi.is 13. janúar 2006
* ''Páll Baldvin fulltrúi ritstjóra''; frétt í Fréttablaðinu 6. október 2006
* ''Páll Baldvin hættir störfum''; frétt í Fréttablaðinu 10. júlí 2010
* ''Kyssast aldrei fyrir þátt''; frétt í Fréttatímanum 9. september 2011
* ''Krefja Pál Baldvin um afsökunarbeiðni''; frétt í Morgunblaðinu 18. ágúst 2011
* ''Stendur við hvert orð og ætlar í skaðabótamál'; frétt í Fréttatímanum 23. september 2011
* ''Bækur: Lygarinn eftir Óttar M. Norðfjörð"; bókadómur í Pressunni 18. nóvember 2011
Luna fatale

**Luna fatale** (íslenska: *Svalur og sveindómurinn*) er 45. Svals og Vals-bókin og sú þrettánda eftir þá Tome og Janry. Hún kom út á frummálinu árið 1995 en hefur enn ekki verið gefin út á íslensku.

## Söguþráður
Sagan hefst í New York. Mafíuforinginn Don Vito Cortizone er kominn á kreik enn á ný og á í harðri baráttu við kínversku mafíuna. Liðsmenn hans týna hratt tölunni, því þeir virðast hver af öðrum vera sturlaðir af ást og því auðveldlega leiddir í gildru. Mafíósarnir ákveða að fá Sval sér til aðstoðar, enda hafi hann aldrei verið við konu kenndur og virðist áhugalaus um ástarbrall.

Dóttir Don Cortizone, hin tvítuga og gullfallega *Luna* er send út af örkinni og rænir þeim Sval og Val. Mafíuforinginn skipar Sval að komast að leyndarmálinu á bak við ástargaldur Kínverjanna og setur tímasprengju um háls Vals til að leggja áherslu á kröfur sínar.

Við tekur eltingaleikur um undirheima Kínahverfisins, þar sem Svalur og Luna taka saman höndum. Þau uppgötva að skýringin felst í því að átt hefur verið við sólgleraugu manna Don Cortizone með þeim afleiðingum að þeir verða bálskotnir í forystukonu Kínverjanna. Sú er í hefndarhug, þar sem hún ber andlitslýti frá fornu fari sem Don Cortizone ber ábyrgð á.

Svalur, Valur og Luna sleppa undan Kínverjunum í loftbelg ásamt Don Cortizone. Hann er hins vegar handtekinn af lögreglunni og á yfir höfði sér langa fangelsisvist. Í lokin er þó gefið í skyn að Luna nái að frelsa hann úr prísundinni.

## Fróðleiksmolar
* Bókin hefur sterkari kynferðislega undirtóna en aðrar sögur í ritröðinni. Þannig segir í upphafi sögunnar frá opnun ljósmyndasýningar Vals, þar sem allar myndirnar sýna líkama naktrar fyrirsætu. Þetta er í stíl við bækur þeirra Tome og Janry um ævintýri *Litla Svals*, þar sem söguhetjan gerir mikið af því að hugsa um hitt kynið en heimur flestra Svals og Vals-bókanna er að mestu án kvenpersóna.
* Á dramatísku augnabliki í miðjum flótta undan Kínverjunum kyssast Svalur og Luna. Það er fyrsti koss Svals í bókaflokknum, en ekki sá síðasti.
* Munurinn á innræti Svals og Lunu kemur fram í miðjum eltingaleik þar sem Luna hikar ekki við að skjóta einn óvinanna með köldu blóði, meðan Svalur lætur næga að stökkva þeim á flótta.
Greta Salóme Stefánsdóttir

**Greta Salóme Stefánsdóttir** (f. 11. nóvember 1986) er íslensk söngkona, fiðluleikari í Sinfóníuhljómsveit Íslands, tónskáld og textahöfundur. Árið  tók hún þátt í Söngvakeppni evrópskra sjónvarpsstöðva með lagið „Never Forget“ með Jónsa. Það endaði í 20. sæti með 46 stig. Árið 2016 tók hún aftur þátt með „Hear Them Calling“ en komst þá ekki áfram úr undankeppninni.
Henrik Larsson

**Henrik Larsson**, einnig þekktur sem **Henke**, (fæddur 20. september 1971) er sænskur knattspyrnustjóri og fyrrverandi leikmaður. 

Henrik var gjarnan þekktur fyrir síða hárið sitt og stórhættulega skalla en þekktasta afrek hanns hlýtur þó að teljast þegar að honum tókst að vinna Meistaradeild Evrópu árið 2006 með þáverandi félagi sínu Barcelona.

Faðir hans heitir Francisco Rocha og kemur frá Grænhöfðaeyjum en eftirnafn sitt erfði hann þó frá móður sinni, því hún heitir Eva Larsson. Ástæða þess að hann hlaut eftirnafn móður sinnar var sú að það yrði auðveldara fyrir hann að bera Larsson nafnið í Svíþjóð heldur enn Rocha nafnið.
Landskrona BoIS

**Landskrona Bois** er sænskt knattspyrnufélag sem spilar í borginni Landskorna á skáni í Suður-Svíþjóð .Landskrona er í sænsku fyrstudeildinni sem heitir Superettan Félagið hefur næstum því unnið Sænsku úrvalsdeildina einu sinni 1938 þegar félagið lenti í öðru sæti deildarinnar. Liðið vann bikarkeppnina árið 1972 .

## Íslenskir leikmenn
* Árni Stefánsson (1980-1981)
* Albert Guðmundsson (1987)
* Grétar Hjartarson (2000)
* Auðun Helgason (2003-2004)

## Tenglar
Með hjartað í buxunum

**Með hjartað í buxunum** (franska: *La frousse aux trousses*) er 40. Svals og Vals-bókin og sú áttunda eftir þá Tome og Janry. Bókin kom út á frummálinu árið 1988 en í íslenskri þýðingu ári síðar. Hún er fyrri hlutinn af tveimur, en seinni hlutinn nefnist Dalur útlaganna.

## Söguþráður
Svalur og Valur undirbúa ferðalag til *Túbútt-Sjan* við landamæri Nepals. Tilgangurinn er að grennslast fyrir um afdrif vísindaleiðangurs Frakkans *Adriens Maginot* og Þjóðverjans *Günters Siegfried*, sem hurfu sporlaust árið 1938 í leit að hinum goðsagnakennda *Dal útlaganna*, en samkvæmt fornum sögnum höfðu sveitir Mongólaleiðtogans Djengis Khans rekið uppreisnargjarnan þjóðflokk til útlegðar í dalnum mörgum öldum fyrr. Í dag er Túbútt-Sjan hins vegar hernumið land og óaðgengilegt blaðamönnum.

Félagarnir eiga í stökustu vandræðum með að fjármagna leiðangurinn. Svalur reynir að afla fjár með fyrirlestrarhaldi, en sögur hans reynast of æsilegar fyrir áheyrendur sem leggja á flótta eða hníga í yfirlið. Sálfræðingurinn *Doktor Plasíbó* fær snjalla hugmynd. Meðal sjúklinga hans eru einstaklingar sem þjást af krónískum hiksta og vonast sálfræðingurinn til að þeir geti læknast af kvillanum með hjálp ótta.

Doktor Plasíbó býðst til að fjármagna leiðangurinn gegn því að sjúklingarnir fái að slást í hópinn. Það reynist kyndugur samtíningur, þar á meðal leigumorðingi, olíufursti og skógarbjörn í dulargervi. Þrátt fyrir að vera með alla hersinguna í eftirdragi tekst Sval og Val að laumast inn í landið og forðast árásir hermanna jafnt sem skæruliða. Munar þar mikið um *Greppa*, smávaxinn sherpa sem gerist leiðsögumaður þeirra félaganna.

Í lok bókarinnar bjarga Svalur og Valur lífi hermanns sem veitt hafði þeim eftirför, en hrapa í leiðinni niður í beljandi stórfljót. Ferðalangar þeirra fylgjast skelfingu lostnir með. Þeir læknast af hikstanum, en vita ekki frekar en lesandinn í bókarlok hvort Svalur og Valur séu lífs eða liðnir…

## Fróðleiksmolar
* Þegar sagan birtist fyrst í teiknimyndablaðinu *Sval* nefndist hún *Angoisse à Touboutt–Chan*, en nafninu var breytt þegar kom að útgáfu bókarinnar.
* Túbútt-Sjan á augljóslega að vera Tíbet og hermennirnir sem elta Sval og Val eiga að vera kínverskir, þótt það sé ekki sagt berum orðum.
* Leiðsögumaðurinn Greppi segist í framhjáhlaupi hafa fylgt ungum ferðalangi með hvítan hund í leiðangri þar sem þeir hafi hitt Snjómanninn ógurlega. Það er lítt dulbúin vísun í bókina um Tinna í Tíbet.

## Íslensk útgáfa
Bókin kom út í íslenskri þýðingu Bjarna Fr. Karlssonar á vegum Iðunnar árið 1989. Þetta var 26. bókin í íslensku ritröðinni.
Abby Brammell

**Abby Brammell** (fædd 19. mars 1979) er bandarísk leikkona sem er þekktust fyrir hlutverk sín í The Unit, The Shield og Enterprise.

## Einkalíf
Brammell fæddist í Kentucky en ólst upp í San Antonio, Texas. Hún stundaði nám við leiklistarskóla Carnegie Mellon-háskólans þaðan sem hún útskrifaðist árið 2001.  

Brammell var gift Jake La Botz frá 2006-2008.

## Ferill
### Leikhús
Brammell lék í *The Talking Cure* eftir Chrisopher Hampton sem var sýnt við *Mark Taper Forum* í Los Angeles.

### Sjónvarp
Fyrsta sjónvarpshlutverk Brammell var árið 2002 í *Glory Days*. Hefur hún síðan þá komið fram sem gestaleikari í þáttum á borð við *Birds of Prey*, The Shield, Crossing Jordan, Lie to Me,  og Criminal Minds. Árið 2006 þá var henni boðið hlutverk í The Unit sem Tiffy Gerhardt, sem hún lék til ársins 2009. 

### Kvikmyndir
Fyrsta kvikmyndahlutverk Brammell var árið 2004 í *Sawtooth*. Síðan þá hefur hún komið fram í kvikmyndum á borð við *Like Dandelion Dust* og *Life Happens*.
 
## Kvikmyndir og sjónvarp

## Tilvísanir

## Heimildir
* 
* 

## Tenglar
* 
* Ferill Abby Brammell á heimasíðu The Unit á CBS sjónvarpsstöðinni
* Ferill Abby Brammell á Memory Alpha (Star Trek wikiasíðunni)
Brokk

**Brokk** er tvítakta (hesturinn slær tveim hófum niður samtímis og því eru tvö tikk í hverju "skrefi") skástæð gangtegund hests. Tveir fætur koma niður samtímis. Brokk er svifgangtegund, hesturinn spyrnir til dæmis með vinstri afturfæti og hægri framfæti og lendir á hægri afturfæti og vinstri framfæti og svo framvegis. Brokkið er léttasta gangtegundin, fyrir utan fet, og að flestir hestar kjósa sér það á ósléttu landi. Fótaröðun á brokki er vinstri aftur og hægri fram, svif, hægri aftur og vinstri fram saman, svif.
Stökk

**Stökk** er þrítakta gangtegund hests með svifi. Gott er að slá þremur puttum í borð til að heyra taktinn. Hesturinn getur ýmist stokkið upp með hægri eða vinstri fót og er mikilvægt að þjálfa það jafnt, sérstaklega hjá alhliða hestum því það er lykillinn að skeiðinu. Stuttir hraðir sprettir geta haft örvandi áhrif á lata hesta og allir hestar verða að kunna að hreyfa sig kröftuglega.
Michael Irby

**Michael Irby** (fæddur Michael Clinton Irby, 16. nóvember 1972) er bandarískur leikari sem er þekktastur fyrir hlutverk sín í The Unit, Fast Five og Line of Fire.

## Einkalíf
Irby fæddist í Palm Springs, Kaliforníu en ólst upp í Cabazon, Kaliforníu. Hann stundaði nám við American Academy of Dramatic Arts í New York.

Irby spilaði fótbolta í Evrópu sem meðlimur *Team USA* áður en hann þurfti að hætta vegna meiðsla.

Irby er giftur Susan Matus og saman eiga þau eitt barn.

## Ferill
### Sjónvarp
Fyrsta sjónvarpshlutverk Irby var árið 1997 í Law &  Order. Hefur hann síðan þá komið fram sem gestaleikari í þáttum á borð við , 24, , *Chase*,  og Bones. Árið 2003 þá var honum boðið hlutverk í *Line of Fire* sem Amiel Macarthur, sem hann lék til ársins 2004. Lék síðan eitt af aðalhlutverkunum í The Unit sem Charles Grey frá 2006-2009. 

### Kvikmyndir
Fyrsta kvikmyndahlutverk Irby var árið 1997 í *Silent Prey*. Síðan þá hefur hann komið fram í kvikmyndum á borð við *Piñero*, *Flightplan*, *Law Abiding Citizen*, *Faster* og Fast Five.

## Kvikmyndir og sjónvarp

 
## Tilvísanir

## Heimildir
* 
* 

## Tenglar
* 
* Ferill Michael Irby á heimasíðu The Unit á CBS sjónvarpsstöðinni
Litla kaffistofan

**Litla kaffistofan** er sjoppa á þjóðvegi 1, Suðurlandsveginum, í Svínahrauni. Litla kaffistofan er í eigu Olís, eins stærsta olíufélagsins á Íslandi. Litla kaffistofan var upphaflega stofnuð 4. júní 1960. Litla kaffistofan er vinsæll áningarstaður þeirra sem ferðast til og frá Reykjavík, höfuðborginni, og ýmissa áfangastaða á Suður- og Austurlandi, s.s. Hveragerðis, Selfossi, Vík í Mýrdal, Kirkjubæjarklaustri, o.fl. Skammt frá Litlu kaffistofunni er Hellisheiðarvirkjun.

Árið 2023 flutti Olís bensínstöð sína frá kaffistofunni og í Norðlingaholt. Í júní 2025 var tilkynnt að Litla kaffistofan myndi loka frá og með 28. júní og lyki þar með 65 ára rekstri hennar.

## Tilvísanir

## Heimildir
* Olís - Litla kaffistofan 
* Litla Kaffistofan 
* Litla kaffistofan 50 ára
Never Forget

„**Never Forget**“ (eða „**Mundu eftir mér**“) var framlag s til Söngvakeppni evrópskra sjónvarpsstöðva 2012. Lag og texti er eftir Gretu Salóme Stefánsdóttur fiðluleikara en hún flutti lagið sjálf ásamt Jóni Jósep Snæbjörnssyni. Lagið vann Söngvakeppni Sjónvarpsins 2012 út á úrskurð dómnefndar, en annað lag fékk 700 atkvæðum meira í símaatkvæðagreiðslunni. Í Eurovision endaði lagið í 20. sæti með 46 stig.
AIK

**AIK** eða ***Allmänna Idrottsklubben*** er sænskt Knattspyrnufélag frá Stokkhólmi liðið leikur heimaleiki sína á landsliðs leikvangi Svía, Friends Arena. Félagið  sem stofnað var árið 1891 er eitt af þremur mest studdu félögum Svíþjóðar. 

## Merki AIK
Merki AIK er dökkblátt, gult og gulllitað. Merki félagsins er undir áhrifum frá art nouveau. Vísað er í Turn, sem á að vera tákn fyrir turn Krists, í merkinu, sem fengið að láni frá skjaldarmerki Saint Erik, verndara Santa Stockholm. Saint Eriks-merkið hefur fimm turna, sem tákna múrana fimm í kringum Stokkhólm, og þá að verja heiður borgarinnar, hugsanlega frá árásum óvina herja.
## Titlar
*Sænskir Meistarar** (12)**:1900, 1901, 1911, 1914, 1916, 1923, 1932, 1937, 1992, 1998, 2009, 2018
*Sænskir Bikarmeistarar** (8)**:1949, 1950, 1976, 1985, 1996, 1997, 1999, 2009

## Þekktir leikmenn
* Olof Mellberg
* Pascal Simpson
* Kurre Hamrin
* Anders Limpar
* Johan Mjällby
* Tomas Antonelius
* Sebastian Larsson
* Alexander Isak

## Tenglar
Audrey Marie Anderson

**Audrey Marie Anderson** (fædd 7. mars 1975) er bandarísk leikkona sem er þekktust fyrir hlutverk sín í The Unit og Once and Again.

## Einkalíf
Anderson er fædd og uppalin í Fort Worth í Texas. 

## Ferill
### Sjónvarp
Fyrsta sjónvarpshlutverk Anderson var árið 1994 í 90210 og hefur hún síðan þá komið fram sem gestaleikari í þáttum á borð við *Going to California*, *Still Life*, Without a Trace,  og House. Frá 2000 til 2001 þá var Anderson með stórt gestahlutverk í Once and Again sem Carla Aldrich. Árið 2006 þá var henni boðið hlutverk í The Unit sem Kim Brown, sem hún lék til ársins 2009. 

### Kvikmyndir
Fyrsta kvikmyndahlutverk Anderson var árið 2002 í *The Badge*. Síðan þá hefur hún komið fram í kvikmyndum á borð við *Larceny*, *Drop Dead Sexy* og *Beerfest*.
 
## Kvikmyndir og sjónvarp

## Tilvísanir

## Heimildir
* 
* 

## Tenglar
* 
* Ferill Audrey Maria Anderson á heimasíðu The Unit á CBS sjónvarpsstöðinni
Þemafundur Norðurlandaráðs

**Þemafundur Norðurlandaráðs** er árlegur fundur Norðurlandaráðs sem haldinn var í fyrsta sinn í Reykjavík í mars 2012. Aðalumfjöllunarefni fundarins 2012 voru málefni tengd Norðurskautssvæðinu.

## Tenglar
* Um Norðurlandaráð á norden.org  (á íslensku)
* Norðurlandaráð og Norræna ráðherranefndin á Facebook (á íslensku)
* Norræna samstarfið á Twitter (á íslensku)

## Tilvísanir
Rosenborg

**Rosenborg** er norskt knattspyrnulið með aðsetur í Þrándheimi. Liðið var stofnað 19. maí 1917 og leikur í efstu deild í Noregi, sem heitir Tippeligaen þar sem það endaði síðasta tímabil í 1. sæti. Rosenborg hefur 26 sinnum orðið norskir meistarar og margoft komist langt í Meistaradeild Evrópu.

Árið 2022 gerði Kristall Máni Ingason og Ísak Þorvaldsson samning við félagið. Árni Gautur Arason, markmaður, spilaði með félaginu 1998-2003.

## Titlar og árangur
* **Deildarmeistarar**:(26)
**
**  1967, 1969, 1971, 1985, 1988, 1990, 1992, 1993, 1994, 1995, 1996, 1997, 1998, 1999, 2000, 2001, 2002, 2003, 2004, 2006, 2009, 2010, 2015, 2016, 2017, 2018
* **Bikarmeistarar**: (12)
* 1960, 1964, 1971, 1988, 1990, 1992, 1995, 1999, 2003, 2015, 2016, 2018
* Riðlakeppni Meistaradeildar Evrópu: 1995, 1996, 1997, 1998, 1999, 2000, 2001, 2002, 2004, 2005, 2007
* Áhorfendamet:  28.569 á móti Lillestrøm SK árið 1985

## Heimildir
Rebecca Pidgeon

**Rebecca Pidgeon** (fædd 10. október 1965) er ensk leikkona, söngvari og lagahöfundur sem er þekktust fyrir hlutverk sín í The Unit og Red.

## Einkalíf
Pidgeon fæddist í Cambridge, Massachusetts en ólst upp í Edinborg, Skotlandi. Stundaði nám við *Royal Academy of Dramatic Arts* í London.

Pidgeon giftist handritshöfundinum og leikstjóranum David Mamet árið 1991 og saman eiga þau tvö börn.

## Ferill
### Tónlist
Pidgeon var meðlimur hljómsveitarinnar *Ruby Blue* frá 1986-1990. Fyrsta sólóplata hennar *Raven* kom út árið 1994 og hefur hún síðan þá gefið út fimm sólóplötur. Pidgeon samdi tónlistina við kvikmyndinna *Oleanna* sem kom út árið 1994, ásamt því þá hefur hún samið lag við kvikmyndirnar *The Misadventures of Margaret* og *Redbelt*.

### Leikhús
Pidgeon kom fyrst fram í leikhúsi árið 1992 í *Oleanna* sem var samið af eiginmanni hennar David Mamet og var sýnt við *Orpheum Theater* í New York. Hefur hún síðan þá komið fram í leikritunum *Dangerous Corner* og *The Old Neighborhood*.

### Sjónvarp
Fyrsta sjónvarpshlutverk Pidgeon var árið 1987 í *Bust* og hefur hún síðan þá komið fram sem gestaleikari í þáttum á borð við *Screen One*, The Shield og *Glenn Martin DDS*. Árið 2006 var henni boðið stórt gestahlutverk í The Unit sem Charlotte Ryan, eiginkona Tom Ryan, sem hún lék til ársins 2009.

### Kvikmyndir
Fyrsta kvikmyndahlutverk Pidgeon var árið 1988 í *The Dawning*. Síðan þá hefur hún komið fram í kvikmyndum á borð við *The Spanish Prisoner*, *State and Main*, *Shopgirl* og Red.

## Kvikmyndir og sjónvarp

## Leikhús

**Oleanna* (1992-1994) – Carol (Orpheum Theater)
**Dangerous Corner* (1995)  – Olwen Peel  (Atlantic Theater Company)
* *The Old Neighborhood* (1997-1998) – Deeny (Booth Theatre)

## Plötuútgáfa
* 2011: *Slingshot*
* 2008: *Behind the Velvet Curtain*
* 2005: *Touch On Crime*
* 1998: *The Four Marys*
* 1996: *New York Girls Club*
* 1994: *The Raven*

## Verðlaun og tilnefningar
### Chlotrudis-verðlaunin
* 2000: Tilnefnd sem besta leikkona fyrir *The Winslow Boy*.

### Florida Film Critics Circle-verðlaunin
* 2001: Verðlaun sem besti leikhópur fyrir *State and Main*.

### National Board of Review, USA
* 2000: Verðlaun sem besti leikhópur fyrir *State and Main*.

### Online Film Cricts Society-verðlaunin
* 2001: Verðlaun sem besti leikhópur fyrir *State and Main*.

### Phoenix Film Critics Society-verðlaunin
* 2001: Tilnefnd sem besta leikkona í aukahlutverki fyrir *State and Main*.

### Satellite-verðlaunin
* 2001: Tilnefnd sem besta leikkona í aukahlutverki í grín/söngmynd fyrir *State and Main*.

## Tilvísanir

## Heimildir
* 
* 

## Tenglar
* 
* Tónlistaheimasíða Rebeccu Pidgeon
* Rebecca Pidgeon á Internet Broadway Database síðunni
* Rebecca Pidgeon á The Internet Off-Broadway Database síðunni
Gottskálk Jónsson

**Gottskálk Jónsson** (um 1524 – 1590) var prestur, sýslumaður og sagnaritari í Glaumbæ í Skagafirði. Hann skrifaði meðal annars *[[Gottskálksannáll|Gottskálksannál]]* og *Sópdyngju* eða *Syrpu Gottskálks í Glaumbæ*, samsafn af alls konar fróðleik og afskriftum af gömlum bréfum og skjölum af ýmsu tagi.

Gottskálk var sonur Jóns Einarssonar, sýslumanns á Geitaskarði, og Kristínar Gottskálksdóttur konu hans og því dóttursonur Gottskálks Nikulássonar biskups. Hann er sagður hafa verið bráðþroska og efnilegur og þegar hann var aðeins sjö ára gaf Jón Arason biskup honum jörð. Hann var nefdur í dóm tvítugur að aldri og varð skömmu síðar lögréttumaður. Árið 1546 var hann settur sýslumaður Skagfirðinga. Hann var bóndi í Vík í Sæmundarhlíð en um 1550 var hann orðin prestur. Hann þjónaði Melstað í Miðfirði eftir aftöku séra Björns Jónssonar 1551 en árið 1554 var hann kominn í Glaumbæ og var þar prestur til æviloka og lengst af prófastur.

Séra Gottskálk var einn virtasti klerkur norðanlands um sína daga, fjölfróður og fróðleiksfús. Syrpa hans er varðveitt í British Museum. Þar er meðal annars að finna elsta íslenska texta um skáktafl sem þekktur er og mun hann þýddur af Gottskálk. Þar er taflmönnunum lýst svo:

„Kallast einn af þeim rex. Það þýðist yfirvalds konungur síns undirgefins fólks. Ánnar kallast regina, það er drottning; þriðji miles, það er sem einn riddari vaskur; fjórði alfinus, það þýðir einn biskup á vora tungu; fimmti rokus, það svo gott sem rösklegur hrókur; pedinus, það er sem ein peðsnydda hafandi minnst yfirlát af öllum þessum mönnum. En þessi leiksháttur er svo felldur að hver grípur af öðrum og stríðir upp á annan og drepast burt af borðinu þar til leikurinn er endaður.“ 

Kona Gottskálks var Herdís Sæmundsdóttir.

## Heimildir
* 
*
Fiskhellar

**Fiskhellar** eru hellar sem eru sunnan og vestan megin í Hánni, þar sem hún er þverhnípt. Undir miðja hæð klettanna að austanverðu sjást manngerðar hleðslur sem eru forn fiskabyrgi. Áður fyrr var fiskur geymdur þar og var þetta ákjósanlegur staður vegna þess að fiskurinn blotnaði ekki, vindur lék um hann og engar flugur komust að honum þar sem hann var staðsettur 10 m upp í berginu.
Fiskabyrgin eru með merkustu fornminjar hér á landi og eru sennilega frá 13. öld. Áreiðanlegar heimildir frá árinu 1294 segja frá útflutning á skreið frá Íslandi. Hver jörð átti sitt fiskabyrgi í Fiskhellum.

Í Tyrkjaráninu földu heimamenn sig í hellum og skútum í Fiskhellum og má enn sjá ummerki þessara byrgja utan í klettaveggnum. 

## Heimildir

* Heimaslóð
* Tyrkjaránið 1627 
* Ferðafélag Íslands árbók 2009 - Vestmannaeyjar
Real Madrid

**Real Madrid Club de Fútbol**  oftast þekkt sem **Real Madrid**  er spænskt knattspyrnufélag frá Madrid. Félagið var stofnað árið 1902 og hefur síðan haldið í hvíta litinn á búningunum á heimavelli. Félagið fékk konunglega heitið Real árið 1920 frá þáverandi konungi Spánar Alfonso XIII. Félagið fékk kórónuna í merki félagsins. Félagið var stutt af Francisco Franco einræðisherra Spánar. 

Síðan árið 1947 hefur Real Madrid spilað heimaleiki sína á Santiago Bernabéu, sem rúmar 85.454 áhorfendur í sæti. Ólíkt mörgum öðrum félögum í Evrópu, eru það meðlimirnir, sem eiga og reka félagið. Real Madrid er eitt af einungis þrem félögum í La Liga sem aldrei hafa fallið. Hin liðin eru Athletic Bilbao og FC Barcelona. 

Real Madrid hefur verið með ríg við önnur félög en sá þekktasti er án nokkurs vafa *El clasico*, sem leikir Real Madrid og FC Barcelona eru gjarnan kallaðir. Þar hafa einnig kristallast félagspólitísk átök Katalóníu og Kastilíu.

Félagið hefur unnið 36 titla í La Liga, 19 í Copa del Rey,  11 Supercopas de España, 1 Copa Eva Duarte og 1 Copa de la Liga, og 13 sinnum hefur það sigrað Meistaradeild Evrópu, oftast allra liða. 

## Leikmenn 2022-23

 

## Forsetar í gegnum tíðina

## Titlar

**Innanlands**

**Alþjóðlegar keppnir**

### Þekktir (landsliðsmenn) sem hafa spilað fyrir félagið
**Argentína**
*  Esteban Cambiasso 
*  Ángel Di María
*  Alfredo Di Stéfano
*  Gabriel Heinze
*  Gonzalo Higuain
*  Fernando Redondo
*  Oscar Ruggeri
*  Walter Samuel
*  Javier Saviola
*  Santiago Hernán Solari
*  Jorge Valdano

**Brasilía**
*  Cicinho
*  Evaristo
*  Júlio Baptista
*  Kaká
*  Ricardo Rocha
*  Roberto Carlos
*  Robinho
*  Ronaldo
*  Sávio
*  Marcelo

**Kólumbía**
*  Freddy Rincón
*  James Rodriguez

**Danmörk**
*  Michael Laudrup
*  Thomas Gravesen

**England**
*  David Beckham
*  Laurie Cunningham
*  Steve McManaman
*  Michael Owen
*  Jonathan Woodgate

**Frakkland**
*  Nicolas Anelka
*  Raymond Kopa
*  Claude Makélélé
*  Zinedine Zidane (einnig þjálfari liðsins um 2 skeið)
*  Karim Benzema

**Ítalía**
*  Fabio Cannavaro
*  Antonio Cassano
*  Christian Panucci

**Kamerún**

*  Samuel Eto'o

**Króatía**
*  Robert Jarni
*  Davor Šuker
*  Luka Modric

**Mexíkó**
*  Hugo Sánchez
*  Javier Hernández

**Holland**
*  Arjen Robben
*  Wesley Sneijder
*  Clarence Seedorf
*  Ruud van Nistelrooy
*  Rafael van der Vaart
*  Klaas-Jan Huntelaar

**Belgía**
*  Eden Hazard

**Portúgal**
*  Luis Figo
*  Jorge Mari Márinez
*  Cristiano Ronaldo
*  Pepe
*  Ricardo Carvalho

**Spánn**
*  Rafael Alkorta
*  Amancio Amaro
*  Vicente del Bosque
*  Emilio Butragueño
*  Iván Campo
*  Fernando Morientes
*  Ivan Helguera
*  Miguel Muñoz
*  Míchel Salgado
*  Raúl
*  Iker Casillas
*  Sergio Ramos
*  Xabi Alonso
*  Isco

**Tógó**
*  Emmanuel Adebayor

**Þýskaland**
*  Paul Breitner
*  Sami Khedira
*  Günter Netzer
*  Bernd Schuster
*  Uli Stielike
*  Mesut Özil
*  Christoph Metzelder
*  Toni Kroos

**Ungverjaland**
*  Ferenc Puskás

**Wales**
* Gareth Bale

## Tilvísanir
Há (fjall)

**Háin** er fjall sem stendur austan við Herjólfsdal í Vestmannaeyjum. Háin er þverhnípt að vestan en hægt er að ganga upp á fjallið að austan. Efsti punktur á Hánni heitir Moldi.

## Heimildir

* Heimaslóð
Jón Benjamínsson

**Jón Benjamínsson** (1774 - 21. júlí 1843) var fyrsti íslenski lögregluþjónninn. Þegar bæjarfógeti var fyrst ráðinn í Reykjavík árið 1803 varð hann jafnframt lögreglustjóri og fékk sér til aðstoðar tvo danska lögregluþjóna, áður undirforingja úr danska hernum. Þeir hétu Ole Biörn og Vilhelm Nolte. Nolte var þó vikið úr starfi vegna drykkjuskapar ári síðar og annar Dani fenginn í hans stað. Dönsku lögreglumennirnir voru yfirleitt jafnframt iðnaðarmenn því launin sem þeir fengu fyrir löggæsluna dugðu þeim ekki til framfærslu.

Það var ekki fyrr en 1814 sem Jón tók við öðru lögregluþjónsstarfinu, fyrstur Íslendinga, og gegndi því í eitt ár. Ekki var aftur ráðinn íslenskur lögregluþjónn fyrr en 1826. Það var Magnús Jónsson og starfaði hann til 1839. Síðasti danski lögreglumaðurinn í Reykjavík lét af störfum árið 1859.

## Heimildir
*
Viðbein

**Viðbein** (fræðiheiti: *clavicula*) er par beina sem tengir herðablað og bringubein. Beinið tekur þátt í myndun axlarliðs og virkar sem vöðvafesta fyrir hálsvöðva. Það er örlítið S-línulaga. Viðbeinsbrot eru algengust beinbrota, og gerast jöfnum höndum sökum beins höggs og gegnum öxlina. Í fornu máli eru beinin nefnd viðbeina, með auka -a, og þekkist þetta orð úr gamal-ensku, widoban, wiðoban og miðlágþýsku wedeben, og vísar -við væntanlega til staðsetning þess sem einskonar tengibeins. Í þýsku, hollensku, dönsku og norsku er notuð bein þýðing á latneska heitinu þ.e. lykilbein.
Herðablað

**Herðablað** (fræðiheiti: *scapula*) er þríhyrnt bein, flatt að hluta. Skörp brún sem kallast herðakambur (*spina scapulæ*) liggur skáhallt eftir þveru herðablaðinu. Á herðablaðinu er krummahyrna (processus coracoideus) en það er tengisvæði eða vöðvafesta fyrir marga vöðva upphandleggjar. Axlarhyrna (*acromion*) myndar hápunkt axla og  styður við liðhöfuð upphandleggjarbeinsins. Í herðablaðinu er  liðskál  fyrir liðhöfuð upphandleggjarbeins.
Bre Blair

**Bre Blair** (fædd Sarah Brianne, 29. apríl 1980) er kanadísk leikkona sem er þekktust fyrir hlutverk sín í The Unit, The Baby-Sitters Club og What About Brian.

## Einkalíf
Blair fæddist í Kanada. 

## Ferill
### Sjónvarp
Fyrsta sjónvarpshlutverk Blair var árið 1992 í *Intruders* og hefur hún síðan þá komið fram sem gestaleikari í þáttum á borð við Judging Amy, Without a Trace,  Charmed, Monk, Psych, Criminal Minds, *Castle* og . Blair var með stórt gestahlutverk í What About Brian og The Unit. 

### Kvikmyndir
Fyrsta kvikmyndahlutverk Blair var árið 1995 í The Baby-Sitters Club. Síðan þá hefur hún komið fram í kvikmyndum á borð við *Down Dog*, *Carjacking*, *Ball Don´t Lie* og *Mercy*.

## Kvikmyndir og sjónvarp

## Tilvísanir

## Heimildir
*
*

## Tenglar
*
Cottonwood

**Cottonwood** getur átt við eftirfarandi:
* Cottonwood (Alabama)
* Cottonwood (Arizona)
* Cottonwood (Colorado)
* Cottonwood (Idaho)
* Cottonwood (Kalifornía)
* Cottonwood (Minnesota)
* Cottonwood (Suður-Karólína)
* Cottonwood (Callahan-sýsla, Texas)
* Cottonwood (Kaufman-sýsla, Texas)

## Tengt efni
* Cottonwood Falls (Kansas)
* Cottonwood West (Utah)
* Cottonwood Heights (Utah)
Kavita Patil

**Kavita Patil** er bandarísk leikkona sem er þekktust fyrir hlutverk sitt í The Unit.

## Einkalíf
Patil fæddist í Brooklyn, New York.

## Ferill
### Sjónvarp
Fyrsta sjónvarpshlutverk Patil var árið 2001 í Angel og hefur hún síðan þá komið fram sem gestaleikari í þáttum á borð við Bones, *Life*, Lost og Dexter. Patil var með stórt gestahlutverk í The Unit sem Kayla Medawar. 

### Kvikmyndir
Fyrsta kvikmyndahlutverk Patil var árið 2004 í *The Bathroom Agreement* og hefur síðan þá komið fram í *Rising Shores* og *Cornered*.

## Kvikmyndir og sjónvarp

## Tilvísanir

## Heimildir
*
*

## Tenglar
*
Skreið

**Skreið** er slægður, hausaður og þurrkaður fiskur, oftast þorskur. Þurrkun er gömul aðferð til að auka geymsluþol fisks sem einkum er notuð á Íslandi og í Noregi. Skreið hefur verið flutt út frá þessum löndum í meira en þúsund ár og í Egils sögu er til dæmis sagt frá því að Þórólfur Kveldúlfsson flutti skreiðfisk frá Noregi til Englands. Helstu markaðir fyrir skreið nú á tímum eru Ítalía og nokkur lönd í vestanverðri Mið-Afríku. 

Íslendingar hafa þurrkað fisk frá landnámsöld og skreið var um aldaraðir helsta útflutningsvara landsmanna. Átök við útlendinga á miðöldum og erjur erlendra manna við Ísland tengdust fyrst og fremst baráttu um skreiðarverslun og útflutning. Íslendingar borðuðu sjálfir mikið af skreið en í nútímanum má segja að á Íslandi sé aðeins borðuð ein tegund skreiðar, það er að segja harðfiskur. Öll önnur skreið er framleidd til útflutnings. 

Áður var skreiðin öll þurrkuð úti, annaðhvort í þar til gerðum fiskhjöllum eða á trönum, og voru þá fiskarnir slægðir og hausaðir og spyrtir saman tveir og tveir, hengdir upp og sól og vindur látin sjá um þurrkunina. Þetta er enn gert en einnig er fiskurinn þurrkaður inni og er þá jarðhiti gjarnan nýttur til verkunarinnar.

## Heimildir
* Íslenska umboðssalan 
* About.com
Þrepamót FSÍ áhaldafimleikar 5.þrep kvk 2012

Þrepamót FSÍ í áhaldafimleikum fyrir 5.þrep kvk var haldið í Ásgarði Stjörnunni 4. febrúar 2012.

## Úrslit

### 5. þrep 9 ára - kvk

### 5. þrep 10 ára - kvk

### 5. þrep 11 ára - kvk

### 5. þrep 12 ára og eldri - kvk

## Heimildir
La Défense

**La Défense** er hverfi í París í Frakklandi.

## Menntun
* EDC Paris Business School
* EPITA
* ESSEC Business School
* IA Institut
* ICN Business School
* IÉSEG School of Management

## Ytri tenglar
* Opinber vefsíða
Íslandsmót unglinga í hópfimleikum 2012

Fór fram íþróttahúsi Vallaskóla v/Sólvelli á Selfossi. þann 11-12 febrúar 2012.  Mótið var í umsjón Fimleikadeildar UMSI.  Laugardaginn 11.febrúar var keppt í 1,2 og 5 flokki.  Á sunnudeginum 12. febrúar var keppt í 3 og 4 flokki.

## Úrslit

### 1. flokkur - kvk

### 1. flokkur mix

### 2. flokkur

### 3. flokkur

### 3. flokkur kk og mix

### 4. flokkur

### 4. flokkur kk og mix

### 5. flokkur

### 5. flokkur kk og mix

## Heimildir
Aldursfordómar

**Aldursfordómar** eða **aldurstengd mismunun** er tegund af staðalímynd eða mismunun gagnvart einstaklingum eða hópum fyrir aldurs sakir. Aldursfordómar byggja á ákveðnum neikvæðum viðhorfum og gildum sem notuð eru til að réttlæta mismunun og lítillækkun gagnvart fólki eftir aldri, annaðhvort hjá einstaklingum, fyrirtækjum eða stofnunum. Aldursfordómar geta verið handahófskenndir eða kerfisbundnir. Hugtakið var búið til árið 1968 til að lýsa mismunun gagnvart eldra fólki, sambærilegu athæfi og kynþáttafordómar og kynjafordómar, en hefur síðan einnig verið notað um mismunun gagnvart ungu fólki og börnum, svo sem að skella skollaeyrum við skoðunum barna þar sem þau séu of ung eða gera ráð fyrir að þau hegði sér á ákveðinn hátt vegna æsku sinnar.

Aldursfordómar í víðum skilningi og aldursrannsóknir vísa yfirleitt til neikvæðrar mismununar gagnvart eldra fólki, fólk á miðjum aldri, unglingum og börnum. Til eru ólíkar gerðir aldurstengdra fordóma. Ein tegundin hyglir fullorðnum á kostnað barna og allra ungmenna sem ekki er litið svo á að tilheyri fullorðnu fólki. Ellifordómar eða elliníð er mismunun gagnvart gömlu fólki hinum ungu í hag. Það á til dæmis við um starfsumsóknir þar sem hinir ungu eru teknir fram yfir þá gömlu vegna meintrar lífsorku þeirra og útlitsfegurðar en hin meinta reynsla, þekking og vitsmunir hinna eldri eru ekki metnir. Elliræði er sú tegund einræðis þar sem einstaklingur sem er mun eldri en aðrir í sama hópi, fyrirtæki eða samfélagi drottnar yfir hinum í krafti hugmyndar um þroska.

## Tenglar
*